KOMISIJOS SPRENDIMAS
2006 m. rugpjūčio 28 d.
nutraukiantis antidempingo procedūras dėl importuojamos Kinijos Liaudies Respublikos ir Indijos kilmės avalynės su apsauginėmis nosimis
(2006/582/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos Bendrijos narėmis nesančių valstybių (1) (toliau - pagrindinis reglamentas), ypač į jo 9 straipsnį,
pasitarusi su Patariamuoju komitetu,
kadangi:
A. PROCEDŪRA
(1)
2005 m. gegužės 13 d. Komisija gavo skundą pagal pagrindinio reglamento 5 straipsnį dėl importuojamos Kinijos Liaudies Respublikos (KLR) ir Indijos kilmės avalynės su apsauginėmis nosimis tariamo žalingo dempingo.
(2)
Skundą pateikė Europos avalynės pramonės konfederacija (toliau - skundo pateikėjas) gamintojų, kurių gaminama produkcija sudaro didesniąją dalį, šiuo atveju daugiau nei 30 %, bendros Bendrijoje gaminamos avalynės su apsauginėmis nosimis, vardu pagal pagrindinio reglamento 4 straipsnio 1 dalį ir 5 straipsnio 4 dalį.
(3)
Skunde buvo pateikti dempingo ir jo padarytos materialinės žalos prima facie įrodymai, kurie buvo laikomi pakankamais tyrimui pradėti.
(4)
Remdamasi pranešimu, paskelbtu Europos Sąjungos oficialiajame leidinyje (2), (toliau - pranešimas apie antidempingo procedūrų inicijavimą), Komisija inicijavo antidempingo procedūras dėl tam tikros importuojamos Kinijos Liaudies Respublikos ir Indijos kilmės avalynės guminiais arba plastikiniais batviršiais (išskyrus neperšlampamą avalynę, su guminiais arba plastikiniais išoriniais padais ir batviršiais, kurios batviršiai nepritvirtinti prie padų ir batviršių detalės nesujungtos siūlėmis, kniedėmis, vinimis, varžtais, kaiščiais arba panašiais būdais) arba odiniais ar kompozicinės odos batviršiais su apsauginėmis nosimis, kuriai šiuo metu suteikti klasifikaciniai KN kodai 6402 30 00, 6403 40 00, ex 6402 19 00, ex 6402 91 00, ex 6402 99 10, ex 6402 99 31, ex 6402 99 39, ex 6402 99 50, ex 6402 99 91, ex 6402 99 93, ex 6402 99 96, ex 6402 99 98, ex 6403 19 00, ex 6403 30 00, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 11, ex 6403 59 31, ex 6403 59 35, ex 6403 59 39, ex 6403 59 50, ex 6403 59 91, ex 6403 59 95, ex 6403 59 99, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 50, ex 6403 99 91, ex 6403 99 93, ex 6403 99 96, ex 6403 99 98, ex 6405 10 00, ex 6405 90 10 ir ex 6405 90 90.
(5)
Komisija KLR ir Indijos eksportuojantiems gamintojams, žinomai susijusiems importuotojams ir (arba) prekybininkams, tiriamųjų eksportuojančių šalių atstovams, skundą pateikusiems Bendrijos gamintojams ir kitiems žinomiems Bendrijos gamintojams, tiekėjams ir žinomai susijusiems vartotojams bei jų asociacijoms oficialiai pranešė apie procedūrų inicijavimą. Suinteresuotosioms šalims buvo suteikta galimybė pareikšti savo nuomonę raštu ir prašyti jas išklausyti per pranešime apie antidempingo procedūrų inicijavimą nustatytą laikotarpį.
B. SKUNDO ATSIĖMIMAS IR PROCEDŪRŲ NUTRAUKIMAS
(6)
2006 m. liepos 17 d. laišku, adresuotu Komisijai, skundo pateikėjas oficialiai atsiėmė savo skundą dėl importuojamos avalynės su apsauginėmis nosimis.
(7)
Pagal pagrindinio reglamento 9 straipsnio 1 dalį skundo pateikėjui atsiėmus skundą tyrimo procedūros gali būti nutrauktos, jeigu tai neprieštarauja Bendrijos interesams.
(8)
Komisija nusprendė, kad šios procedūros turėtų būti nutrauktos, nes tyrimo metu nebuvo nustatyta jokių aplinkybių, įrodančių, jog šis nutraukimas prieštarautų Bendrijos interesams. Apie tai buvo pranešta suinteresuotosioms šalims ir joms buvo suteikta galimybė pateikti pastabas. Nebuvo gauta jokių pastabų, įrodančių kad nutraukus procedūras būtų pažeisti Bendrijos interesai.
(9)
Todėl daroma išvada, kad antidempingo procedūros dėl į Bendriją importuojamų Kinijos Liaudies Respublikos ir Indijos kilmės prekių turėtų būti nutrauktos nenustatant antidempingo priemonių,
NUSPRENDĖ:
Vienintelis straipsnis
Nutraukiamos antidempingo procedūros dėl tam tikros importuojamos Kinijos Liaudies Respublikos ir Indijos kilmės avalynės guminiais arba plastikiniais batviršiais (išskyrus neperšlampamą avalynę, su guminiais arba plastikiniais išoriniais padais ir batviršiais, kurios batviršiai nepritvirtinti prie padų ir batviršių detalės nesujungtos siūlėmis, kniedėmis, vinimis, varžtais, kaiščiais arba panašiais būdais) arba odiniais ar kompozicinės odos batviršiais su apsauginėmis nosimis, kuriai suteikti klasifikaciniai KN kodai 6402 30 00, 6403 40 00, ex 6402 19 00, ex 6402 91 00, ex 6402 99 10, ex 6402 99 31, ex 6402 99 39, ex 6402 99 50, ex 6402 99 91, ex 6402 99 93, ex 6402 99 96, ex 6402 99 98, ex 6403 19 00, ex 6403 30 00, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 11, ex 6403 59 31, ex 6403 59 35, ex 6403 59 39, ex 6403 59 50, ex 6403 59 91, ex 6403 59 95, ex 6403 59 99, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 50, ex 6403 99 91, ex 6403 99 93, ex 6403 99 96, ex 6403 99 98, ex 6405 10 00, ex 6405 90 10 ir ex 6405 90 90.
Priimta Briuselyje, 2006 m. rugpjūčio 28 d.